મિત્રો, હમણાં તો લગ્નની મોસમ ચાલી રહી છે … અમુક સમય ગાળામાં કંકોતરીઓ મળતી જ રહે છે ..કોઈ ને ત્યાં દીકરો પરણે છે …તો કોઈને ત્યાં દીકરી.. અને આ શુભ દિવસમાં આનંદ અને ખુશીઓના માહોલની સાથે કન્યા વિદાયની વસમી વેળા હર કોઈની આંખોને છલકાવી જાય છે.. હજુ હમણા જ મારા ભાઈની દીકરીને અમે સાસરે વળાવી..અને આજે આપણા ગુજરાતી બ્લોગ જગતની એક દીકરી પણ, પિયરમાં વિતાવેલ જીવનનાં અણમોલ સંભારણા, પાનેતરના પાલવમાં બાંધીને તથા ભવિષ્યના સુંદર શમણાને ઘરચોળામાં બાંધતી, શ્વસુર ગૃહ તરફ પ્રયાણ કરી રહી છે .. ત્યારે માતા પિતા તથા આપણને સહુને તે “લાગણીની કલમે” લખે છે …